stanford-oval/wikipedia huggingface dataset:
Timothée Kolodziejczak
Seurajoukkueura

21. elokuuta 2008 Kolodziejczak siirtyi Ranskan pääsarjan seitsenkertaisen mestarin Olympique Lyonnaisin riveihin. Siirto toteuttiin lainasopimuksena, johon liittyi osto-optio kauden päätteeksi Lensin vaatimaan vähintään 3 miljoonan euron siirtokorvaukseen. Siirtoikkunan muista hankinnoista johtuen, Kolodziejczakia ei valittu joukkueen harjoituskaudelle vaan joukkueen silloinen päävalmentaja Claude Puel lähetti hänet maan neljännekski korkeimmalle sarjatasolle Championnat de France amateuriin. Ensiesiintymisensä seuran reservijoukkueessa hän teki 13. syyskuuta 2008 paikallisvastustaja Saint-Étiennen reservijoukkuetta vastaan. Kaksi kuukautta myöhemmin hän sai kutsun edustusjoukkueeseen 23. marraskuuta 2008 pelattavaan otteluun Paris Saint-Germainia vastaan. Hän teki samaisessa ottelussa myös ensiesiintymisensä ammattilaistasolla, kun hänet vaihdettiin kentälle loukkaantuneen Anthony Réveillèren tilalle. Kauden jälkeen Kolodziejczak teki joukkueen kanssa nelivuotisen sopimuksen ja hänestä maksettiin 2,5 miljoonan euron siirtokorvaus.
Kesällä 2012 Kolodziejczak siirtyi Niceen nelivuotisella sopimuksella. Hän pelasi joukkueessa kahden kauden aikana kaiken kaikkiaan yhteensä 82 ottelua ja teki niissä neljä maalia.
29. elokuuta 2014 Kolodziejczak teki nelivuotisen sopimuksen espanjalaisseura Sevillan kanssa. Hänestä maksettiin arviolta noin 4 miljoonan euron siirtokorvaus.
Aiheesta muualla

Timothée Kolodziejczakin esittely ja tilastot L'Équipen sivustolla (ranskaksi)
Tove Riska

Tove Merete Riska (os. Nordman, 1923−1995) oli suomalainen rakennus- ja taidehistorioitsija ja filosofian tohtori. Riska työskenteli vuosina 1954-1988 Suomen muinaismuistoyhdistyksen ja Museoviraston julkaiseman Suomen kirkot -kirjasarjan päätoimittajana. Hän oli myös tutkijana Museoviraston rakennushistorian osastolla 1974-1988. Vuonna 1987 Riska sai elämäntyöstään Suomen Taideyhdistyksen kirjallisuuspalkinnon.
Riskan isä oli valtioarkeologi Carl Axel Nordman. Hänen puolisonsa oli professori Olof Riska. Heidän poikansa on fyysikko Dan-Olof Riska.
Teoksia

Suomen kirkot : Finlands kyrkor 1. Vehmaan rovastikunta.  Helsinki:  Turun arkkihiippakunta, 1959.
Suomen kirkot : Finlands kyrkor 2. Mynämäen rovastikunta.  Helsinki:  Suomen muinaismuistoyhdistys, 1961.
Suomen kirkot : Finlands kyrkor 3. Turun tuomiorovastikunta I.  Helsinki:  Turun arkkihiippakunta, 1964.
Suomen kirkot : Finlands kyrkor 4. Perniön rovastikunta II.  Helsinki:  Suomen muinaismuistoyhdistys, 1966.
Riska, Tove ym. (toim.): Suomen kirkot : Finlands kyrkor 5. Perniön rovastikunta I.  Helsinki:  Suomen muinaismuistoyhdistys, 1968.
Riska, Tove ym.: Suomen kirkot : Finlands kyrkor 6. Naantalin rovastikunta.  Helsinki:  Suomen muinaismuistoyhdistys, 1972.  ISBN 951-90560-2-5.
Riska, Tove ym. (toim.): Suomen kirkot : Finlands kyrkor 7. Borgå stift I.  Helsinki:  Museovirasto, 1973.  ISBN 951-90740-3-1.
Riska, Tove ym. (toim.): Suomen kirkot : Finlands kyrkor 8. Borgå stift II.  Helsinki:  Museovirasto, 1975.  ISBN 951-90741-2-0.
Riska, Tove ym. (toim.): Codex Aboensis : commentaries and translations.  Helsinki:  Koneen säätiö, 1978.  ISBN 951-99168-7-3.
Suomen kirkot : Finlands kyrkor 9. Loimaan kirkot.  Helsinki:  Museovirasto, 1979.  ISBN 951-46442-2-0.
Gardberg, Carl Jacob ; Riska, Tove: Suomen kirkot : Finlands kyrkor 10. Alastaron, Mellilän ja Metsämaan kirkot.  Helsinki:  Museovirasto, 1980.  ISBN 951-46495-6-7.
Suomen kirkot : Finlands kyrkor 11. Pöytyän ja Oripään kirkot.  Helsinki:  Museovirasto, 1982.  ISBN 951-90746-6-X.
Riska, Tove ym.: Suomen kirkot : Finlands kyrkor 12. Sodankylän kirkot.  Helsinki:  Museovirasto, 1984.  ISBN 951-90748-9-9.
Riska, Tove (toim.): Bild och bruk : föredrag vid det 8. Nordiska symposiet för ikonografiska studier.  Helsingfors:  Föreningen för konsthistoria, 1985.  ISBN 951-99529-2-6.
Riska, Tove (toim.): Suomen kirkot : Finlands kyrkor 13. Marttilan kirkot.  Helsinki:  Museovirasto, 1985.  ISBN 951-90749-5-3.
Riska, Tove ym.: Suomen kirkot : Finlands kyrkor 14. Tervolan ja Simon kirkot.  Helsinki:  Museovirasto, 1987.  ISBN 951-90750-8-9.
Suomen kirkot : Finlands kyrkor 15. Karinaisten, Kosken Tl. ja Tarvasjoen kirkot.  Helsinki:  Museovirasto, 1988.  ISBN 951-90751-5-1.
Tapio, Olavi ; Knapas, Marja Terttu ; Riska, Tove ; Parvio, Martti: Lojo kyrka : byggnadshistoria, målningar och inredning.  Lojo:  Lojo församling, 1991.  ISBN 952-90296-9-1.
Tirinkylä

Tirinkylä on noin 500 asukkaan kylä Kiimingissä Oulussa, Alakylän kaupunginosassa. Kylän väkiluku on kasvanut viime vuosina nopeasti muun muassa uudisrakentamisen myötä: luonnonkaunis maalaismainen ympäristö lähellä kaupunkia on houkutellut etenkin lapsiperheitä muuttamaan alueelle.
Sijainti

Kylä sijaitsee Kiiminkijoen itärannalla noin viiden kilometrin päässä pohjoiseen Kiimingin entisestä kuntakeskuksesta paikassa, jossa Jolosjoki laskee Kiiminkijokeen. Lähin toinen kylä on Kiiminkijoen länsirannalla sijaitseva Haipuskylä. Alueen tärkeimmät liikenneväylät ovat seututie 848 (Kiiminki–Haukipudas) sekä seututie 849 (Kiiminki–Yli-Ii).
Koulu

Kylän sydän on noin 100 oppilaan koulu, jossa järjestetään opetusta luokille 1–6. Koulua käyvät Tirinkyläläisten lisäksi joen toisella puolella sijaitsevan Haipuskylän oppilaat. Koulun oppilasmäärä on viime vuosina kasvanut tasaisesti. Koulu aloitti toimintansa 1957 ja sitä on laajennettu myöhemmin lisäsiivellä.
Aiheesta muualla

Alakylän koulun internetsivut (Arkistoitu – Internet Archive)
Kiiminki
| --- | --- |
Kylät ja alueet:   Kirkonkylä  Alakylä  Haipuskylä  Hannus  Huttukylä  Jääli  Tirinkylä  Välikylä  Ylikylä 
Muuta Kiiminkiin liittyvää:   Jäälihalli  Kirkko  Oskari Jauhiaisen museo  Oulun radio- ja televisioasema 
Joet ja kosket:   Jolosjoki  Kiiminkijoki  Koitelinkoski 
Järvet:   Jäälinjärvi  Kalimeenlampi  Lylykkäänjärvi
Tietokoneen vangit

| Tietokoneen vangit> Devil on My Back.Alkuperäisteos |
| --- | --- |
Kirjailija:  Monica Hughes
Genre:  Sci-fi
Julkaistu:  1984
Suomennos
Suomentaja:  Saima-Liisa Laatunen
Kustantaja:  WSOY
Julkaistu:  1986
Sivumäärä:  220
ISBN:  951-0-13767-7
Sarja: Arkki 1
Löydä lisää kirjojaKirjallisuuden teemasivulta
Tietokoneen vangit (Devil on My Back) on Monica Hughesin kirjoittama nuorten tieteiskirja. Alkuperäisteos ilmestyi 1984 ja suomennos 1986. Kirjan on suomentanut Saima-Liisa Laatunen.
Turkisliike Grünstein

Turkisliike Grünstein on suomalainen turkisliike.
Liikkeen perustivat Helsinkiin Jakob ja Olga Grünstein vuonna 1917, sitä jatkoi heidän poikansa Boris Grünstein ja tämän puoliso, muotisuunnittelija Ulla Grünstein. Yritys pysyi Grünsteinin suvussa, kunnes konkurssiuhan jälkeen Raoul Grünstein ryhtyi sen hallituksen puheenjohtajaksi 1995, pelasti sen ja myi velipuolensa Juhani Wariksen kanssa Marimekolle vuonna 2000.
Marimekon liiketoiminta keskittyi vielä vuosituhannen vaihteessa vahvasti Suomeen, kun taas Grünstein vei 90 prosenttia tuotteistaan ulkomaille. Marimekolla oli ajatuksena, että yhtiö voisi turkisten kautta laajentaa Venäjän ja Ranskan kaltaisiin maihin, joissa yhtiöillä ei ollut vielä vahvaa jalansijaa. Turkisliike sopi kuitenkin huonosti yhteen Marimekon brändin kanssa. Turkistarhauksen vastustajat ryhtyivät kaupan jälkeen osoittamaan mieltään Marimekkoa vastaan muun muassa kahliutumalla Marimekon liikkeisiin, heittelemällä lentolehtisiä yhtiön muotinäytökseen ja osoittamalla mieltään eduskuntatalolla. Myöhemmin Marimekko sai kritiikkiä myös turkisalan puolustajilta: joulukuussa 2004 Kirsti Paakkanen kertoi Kauppalehti Presson haastattelussa "inohoavansa turkiksia sydämensä pohjasta", mihin turkistarhaajien etujärjestöt vastasivat omalla avoimella kirjeellään.
Marimekko myi Grünstein lopulta kokonaan pois vain muutama vuosi yhtiön ostamisen jälkeen. Grünsteinin ostivat Sirpa Lanamäki ja Arja Miettinen, jotka maksoivat turkisliikkeestä 2,3 miljoonaa euroa, sisältäen 1,3 miljoonaa euroa velkaa. Marimekko kirjasi kaupasta 1,2 miljoonan euron tappiot.
Tietokoneavusteinen yhteisöllinen oppiminen

Tietokoneavusteinen yhteisöllinen oppiminen (engl. CSCL, computer-supported collaborative learning) tarkoittaa yhteisöllistä tai yhteistoiminnallista oppimista, jota tuetaan tietoverkkojen avulla. Tekniikkaa käytetään oppijoiden tehokkaan yhteisoppimisen tukemiseksi, ideoiden ja viestien välittämiseen, yhteisölliseen tiedonhakuun ja -käsittelyyn, sekä oppimisaktiviteettien arviointiin. Tekniikka myös tukee erilaisia ryhmädynaamisia prosesseja, jotka eivät ole mahdollisia kasvotusten tavatessa.
Tonkatsu

Tonkatsu
Tonkatsu (豚カツ, とんかつ, tai トンカツ) on suosittu japanilainen porsaanleikettä muistuttava ruokalaji. Se tehdään leivittämällä eli kastamalla porsaankyljykset kananmunaan, jauhoihin ja pankoon, joka on länsimaista korppujauhoa ilmavampaa johtuen leivänmurusten suuremmasta koosta. Lopuksi kyljykset uppopaistetaan eli friteerataan kuumassa öljyssä sekä leikataan viipaleiksi ruokailua varten.
Ruoka on nimeään myöten japanilainen jäljitelmä kotletista eli leikkeestä tai kyljyksestä, englanniksi cutlet. Japaniksi se on translitteroituna suunnilleen katsu-retsu, johon lisätään porsaanlihaa tarkoittava ton-alku. Tonkatsua tarjoillaan pääasiallisesti kahtena vaihtoehtona, jotka ovat vähärasvainen filepalasta valmistettu hire (ヒレ) ja rasvaisempi porsaankyljyksestä valmistettu rōsu (ロース).
Tyypillinen lisäke on ohueksi lastuttu kaaliraaste ja misokeitto, mutta tonkatsua voidaan tarjota myös voileivän välissä (tonkatsu-sando). Kastikkeeksi käy erityinen tonkatsukastike (トンカツソース), joka muistuttaa paljon Worcesterkastikkeella terästettyä ketsuppia. Worcesterkastikkeen japanilainen vastine Usutā sōsu (ウスターソース) sisältää hedelmiä ja vihanneksia kuten omenaa ja tomaattia. Se on englantilaista esikuvaansa makeampaa. Tonkatsukastike on hyvin samanlaista mutta hieman paksumpaa, minkä vuoksi se soveltuu erinomaisesti käytettäväksi uppopaistetun ja leivitetyn ruoan kanssa.
Kastikkeen lisäksi tonkatsun kanssa nautitaan väkevää englantilaistyyppistä sinappia (karashi, 芥子, 辛子, からし) sekä toisinaan makua antamaan lisätään sitruunaviipale.
Aiheesta muualla

Kuvia tai muita tiedostoja aiheesta Tonkatsu Wikimedia Commonsissa
Tonkin

Ranskan Indokiinan aluejako. Tonkin on merkitty ruskealla.
Tonkin (vietn. Bắc Kỳ) oli Ranskan siirtokunta nykyisen Vietnamin pohjoisosassa. Se kattoi viljavan ja väkirikkaan Punaisenjoen suistoalueen ja ulottui Ma-joelta pohjoiseen aina Kiinan rajalle asti. Eteläisin kaupunki oli Ninh Bình.
Vuonna 1887  Tonkinista,  Annamista ja Kotšin-Kiinasta muodostettiin Ranskan Indokiina, johon  Laos liitettiin joitakin vuosia myöhemmin.
Aiheesta muualla

Wikimedia Commonsissa on kuvia tai muita tiedostoja aiheesta .
Timothy Zahn

| Timothy Zahn |
| --- | --- |

Henkilötiedot
Syntynyt: 1. syyskuuta 1951 Chicago
Kansalaisuus:  Yhdysvallat
Ammatti:  kirjailija
Kirjailija
Tyylilajit:  Science fiction
Aiheet:  Tähtien sota
Esikoisteos:  The Blackcollar (1983)
Aiheesta muualla
Löydä lisää kirjailijoitaKirjallisuuden teemasivulta
Timothy Zahn (s. 1. syyskuuta 1951 Chicago) on yhdysvaltalainen tieteiskirjailija. Hänen pienoisromaaninsa voitti Hugo-palkinnon vuonna 1984.
Teokset

Blackcollar:
The Blackcollar (1983)
The Backlash Mission (1986)
The Judas Solution (2006)
Cobra:
Cobra (1986)
Cobra Strike (1986)
Cobra Bargain (1988)
Conquerors Trilogy:
Conquerors' Pride (1994)
Conquerors' Heritage (1995)
Conquerors' Legacy (1996)
Tähtien sota: Thrawn-trilogia:
Imperiumin perillinen (Heir to the Empire, 1991)
Hämärän laivue (Dark Force Rising, 1992)
Keisarin käsky (The Last Command , 1993)
Tähtien sota: Hand of Thrawn:
Specter of the Past (1997)
Vision of the Future (1998)
Muita Tähtien sota -teoksia:
Survivor's Quest (2004)
Outbound Flight (2006)
Allegiance (2007)
Choices of One (2011)
Dragonback:
Dragon and Thief (2003)
Dragon and Soldier (2004)
Dragon and Slave (2005)
Dragon and Herdsman (2006)
Dragon and Judge (2007)
Dragon and Liberator (ilmestyy 2008)
Muita romaaneja:
A Coming of Age (1985)
Triplet (1987)
Spinneret (1985)
Deadman Switch (1988)
War Horse (1990)
The Icarus Hunt (1999)
Angelmass (2001)
Manta's Gift (2002)
Green and the Gray (2004)
Night Train to Rigel (2005)
Novellikokoelmia:
Cascade Point and Other Stories (1986)
Time Bomb and Zahndry Others (1988)
Distant Friends and Other Stories (1992)
Star Song and Other Stories (2002)
Night Train to Rigel (2005)
The Third Lynx (2007)
Aiheesta muualla

Heikki Kauma: Imperiumin perillinen[vanhentunut linkki]. Kalaksikukko 1.8.1997.
Thrawn-trilogia. Tähtiensota.net.
Tetraatio

\lim _{n\rightarrow \infty }x^{\frac {n}{}} Tetraatio raja-arvoilla  (e^{-1})^{e}\leq x\leq e^{e^{-1}})
Tetraatio (”iteroitu potenssiinkorotus”) on matemaattinen laskutoimitus, jossa lukua korotetaan itsensä suuruiseen potenssiin useita kertoja peräkkäin:
Yhteenlasku
 a+n=a+\underbrace {1+1+\cdots +1} _{n}
a:han lisätään "1" n kertaa.
kertolasku
 a\times n=\underbrace {a+a+\cdots +a} _{n}
a lisätään itseensä n kertaa.
potenssi
 a^{n}=\underbrace {a\times a\times \cdots \times a} _{n}
a kerrotaan itsellään n kertaa.
Tetraatio
 {^{n}a}=\underbrace {a^{a^{\cdot ^{\cdot ^{a}}}}} _{n}
a korotetaan potenssiin n kertaa.
Laskeminen

Tetraatiolla merkitään erittäin suuria potenssiinkorotuksia:
On huomattava, ettei potenssiinkorotus ole liitännäinen:
Esimerkkejä

|  x |  {}^{2}x |  {}^{3}x |  {}^{4}x |
| --- | --- | --- | --- |
1
| 2 | 4 | 16 | 65,536 |
| 3 | 27 | 7,625,597,484,987 |  \exp _{10}^{3}(1.09902) |
| 4 | 256 |  \exp _{10}^{2}(2.18788) |  \exp _{10}^{3}(2.18726) |
| 5 | 3,125 |  \exp _{10}^{2}(3.33931) |  \exp _{10}^{3}(3.33928) |
| 6 | 46,656 |  \exp _{10}^{2}(4.55997) |  \exp _{10}^{3}(4.55997) |
| 7 | 823,543 |  \exp _{10}^{2}(5.84259) |  \exp _{10}^{3}(5.84259) |
| 8 | 16,777,216 |  \exp _{10}^{2}(7.18045) |  \exp _{10}^{3}(7.18045) |
| 9 | 387,420,489 |  \exp _{10}^{2}(8.56784) |  \exp _{10}^{3}(8.56784) |
| 10 | 10,000,000,000 |  \exp _{10}^{3}(1) |  \exp _{10}^{4}(1) |
The Big Come Up

| The Big Come Up The Black Keys |
| --- | --- | --- |

Studioalbumin tiedot
 Äänitetty : tammi–helmikuu 2002
 Studio : Synth Etiquette Analog Sound Akron, Ohio
 Julkaistu: 14. toukokuuta 2002
 Formaatti: CD, LP
 Tuottaja(t): Patrick Carney
 Tyylilaji: garage rock, blues rock
 Kesto: 54.15
 Levymerkki: Alive Records (ALIVE 0044-1)
The Black Keysin muut julkaisut
|   | The Big Come Up 2002 | Thickfreakness 2003 |
Singlet albumilta The Big Come Up
 ”Leavin’ Trunk” Julkaistu: 2003  ”She Said, She Said” Julkaistu: 2003
The Big Come Up on The Black Keysin esikoisalbumi, joka julkaistiin 14. toukokuuta 2002.
Kappaleet

Kaikki kappaleet kirjoittanut Dan Auerbach ja Patrick Carney, ellei toisin mainita.
Kappaleet > CD-versio

Busted – 2.34 (säv. R.L. Burnside)
Do the Rump – 2.38 (säv. Junior Kimbrough)
I’ll be your Man – 2.21
Countdown – 2.39
The Breaks – 3.01
Run me Down – 2.27
Leavin’ Trunk – 3.00 (säv. Traditional)
Heavy Soul – 2.09
She Said, She Said – 2.32 (säv. John Lennon, Paul McCartney)
Them Eyes – 2.23
Yearnin – 1.59
Brooklyn Bound – 3.11
240 Years Before your Time – 21.41
Kappaleet > LP versio > A-puoli

Busted – 2.33 (säv. R.L. Burnside)
Do the Rump – 2.37 (säv. Junior Kimbrough)
I’ll be your Man – 2.20
Countdown – 2.38
The Breaks – 3.02
Run me Down – 2.27
She Said, She Said – 2.32 (säv. John Lennon, Paul McCartney)
Kappaleet > LP versio > B-puoli

Heavy Soul (Alternate Version) – 2.08
Yearnin (Alternate Version) – 1.58
No Fun (ainoastaan vinyylillä) – 2.33 (säv. The Stooges)
Them Eyes – 2.23
Leavin’ Trunk – 3.00 (säv. Traditional)
Brooklyn Bound – 3.11
240 Years Before your Time – 2.27
Kokoonpano > Yhtye

Dan Auerbach – sähkökitara, laulu, basso, 12-kielinen kitara, slide-kitara
Patrick Carney – rummut, tamburiini, marakassit, sampleri, tuottaja
Gabe Fulvimar – moog-basso (kappaleet ”She Said, She Said”, ”Heavy Soul”, ”The Breaks” ja ”Countdown”)
Kokoonpano > Tuotanto

Patrick Boissel – kannen suunnittelu
Michael Carney – kannen suunnittelu, valokuva
Dave Schultz – masteroija
Arvostelut

AllMusic:
Aiheesta muualla

The Big Come Up discogs.com -sivustolla
The Baseballs

| The Baseballs |
| --- | --- |

 The Baseballs esiintymässä vuonna 2011.
Tiedot
Toiminnassa:  2007-– 
Tyylilaji:  rock and roll pop
Kotipaikka:   Berliini, Saksa
Laulukieli:  englanti
Jäsenet:  Digger (Rüdiger Brans),  2007-   Sam  (Sven Budja),  2007-   Basti (Sebastian Raetzel),  2007-  
Levy-yhtiö:  WMG (Warner Music Group)  
Aiheesta muualla
The-Baseballs.com
Infobox OKNimi-testi OK: 
The Baseballs on saksalainen, Berliinissä vuonna 2007 perustettu rock and roll -tyylinen coveryhtye, kuten Showaddywaddy oli 1970-luvulla. Se tuli tunnetuksi omilla rock and roll -versioillaan muun muassa Rihannan ”Umbrella”- ja Katy Perryn ”Hot n Cold” -kappaleista. The Baseballs -yhtyeeseen kuuluvat Sam (Sven Budja), Basti (Sebastian Raetzel) sekä Digger (Rüdiger Brans). Heidän mukanaan keikoilla kiertää nelihenkinen taustabändi: Tomas Svensson (rummut), Jan Miserre (piano), Lars Vegas (kitara) ja Klaas Wendling (kontrabasso).
Yhtyeen debyyttialbumi Strike! ilmestyi toukokuussa 2009 ja menestyi hyvin Saksassa, Suomessa, Sveitsissä ja Itävallassa. Suurimman suosion saavutti kappale ”Umbrella”, joka nousi Suomen singlelistan ykköseksi. Albumi myi Suomessa vuoden 2009 aikana 73 886 kappaletta ja se palkittiin myydyimmän albumin Emma-palkinnolla. Myös ”Hot n Cold” menestyi hyvin singlelistalla.
Historia > Alkuvaiheet (2007–2010)

Basti, Digger sekä Sam valittiin koelaulujen perusteella vuonna 2007 perusteilla olevana cover-lauluryhmään. He alkoivat äänittää studiolevyä loppukesästä 2007 ja lokakuussa 2008 he saivat levytyssopimuksen Warner Musicilta. 1. toukokuuta 2009 julkaistiin yhtyeen ensimmäinen single ”Umbrella”. Debyyttialbumi Strike! julkaistiin toukokuun puolivälissä. Se menestyi hyvin Saksassa, Suomessa, Sveitsissä ja Itävallassa. Albumi oli Suomessa vuoden 2009 myydyin albumi 73 626 kappaleella.
The Baseballs kävi Suomen-vierailulla 2009 marraskuussa. Heillä oli keikka Helsingin On the Rocksissa ja he esiintyivät myös television Maria!-show’ssa ja Big Brotherissa. Maaliskuussa 2010 yhtyeellä oli Suomen-kiertue, jonka aikana he keikkailivat Helsingissä, Tampereella ja Seinäjoella. Kesäkuussa he esiintyivät Kalajoen Juhannus festareilla ja Himos festivalissa. Heinäkuun alussa The Baseballs esiintyi muun muassa Porin Yyterissä Yyterin Kesäfiilis -tapahtumassa, Lohjan rantajameissa, Imatra Big Band Festivalilla ja Ruisrockissa, heinäkuun lopussa Kotkan Meripäivillä sekä Kuopio Rockcockissa ja elokuun puolivälissä Ankkarockissa. The Baseballs on myös esiintynyt Espoon Isossa Omenassa nimikirjoituskeikalla.
The Baseballsin single ”Last in Line” ilmestyi radiosoittoon 22. maaliskuuta 2010. ”Last in Line” on coverversio suomalaisen Nylon Beat -yhtyeen kappaleen ”Viimeinen” englanninnoksesta, jonka Baseballs teki kiitoksena suomalaisille faneille. Nylon Beat -cover on osa Golden Capin mainoskampanjaa. Kappale sisältyi myös alkukesästä julkaistuun Strike!-albumin uuteen versioon, Strike! Back.
Historia > Strings ’n’ Stripes  (2011–)

The Baseballs julkaisi toisen albuminsa Strings ’n’ Stripes 13. huhtikuuta. Yhtye vieraili Suomessa levynjulkaisupäivänä ja esiintyi Plan-jäägaalassa, joka esitettiin MTV3-kanavalla 15. huhtikuuta. Levyn ensimmäisenä singlenä kuullaan 50 Centin kappale ”Candy Shop”. Ensimmäisellä listaviikolla albumi meni listalle sijalle kolme.
Kesällä 2011 The Baseballsiin iski Suomessa keikkaväsymys. Kun vuotta aikaisemmin yhtye kiersi kymmenisen kesätapahtumaa, nyt se ei pettymyksekseen tullut kutsutuksi yhdellekään festarikeikalle. Kolmikko olisi omien sanojensa mukaan halunnut viettää erityisesti juhannuksen Suomessa keikkaillen. The Baseballsin Suomen keikka vuonna 2011 sijoittui lokakuun 11.päivälle.
Jäsenet

Digger (s. 1982) osaa soittaa muun muassa huuliharppua, kitaraa, pianoa, kontrabassoa ja saksofonia. Ennen The Baseballs -yhtyeen perustamista hän esiintyi monissa komediaohjelmissa kuten Comedy Nacht -nimisessä saksalaisessa komediasarjassa.
Sam  (s. 1984) soitti kitaraa ja lauloi ”The Signs” -yhtyeessä ennen The Baseballsin perustamista.
Basti  (s. 1983) hoitaa bändin muun muassa yhtyeen aikataulut. Ennen The Baseballs -yhtyettä hän soitti monissa yhtyeissä 1960–70-luvun musiikkia.
Diskografia > Albumit

Strike! (2009)
Strings ’n’ Stripes (2011)
Strings n’ Stripes Live (2012)
Good ol' Christmas (2012)
Game Day (2014)
Hit Me Baby... (2016)
The Sun Sessions (2017)
Hot Shots (2021)
Diskografia > Singlet

"Umbrella" (2009)
"Hot n Cold" (2009)
"Last in Line" (2010)
"Chasing Cars"  (2010)
"Candy Shop" (2011)
"Hello" (2011)
"Mo Hotta Mo Betta" (2014)
"...Baby One More Time" (2016)
"Cadillac Maniac" featt. Kissin Dynamite (2019)
"Don't Worry, Be Happy" (2020)
"Take On Me" (2020)
"Wake Me Up Before You Go-Go" (2020)
"Rock Me Amadeus" (2021)
"Forever Young" (2021)
"Like a Virgin" (2022)
"Mutter Brause" (2022)
"Momma Soda" (2022)
Diskografia > Musiikkivideot

Umbrella (2009)
Hot n Cold (2009)
Last in Line (2010)
Chasing Cars (2010)
Hello (2011)
Candy Shop (2011)
Palkinnot

2010: Emma-gaala: Myydyin albumi
2010: Echo Awards: Newcomer National = Vuoden tulokas
2010: European Border Breaker Award & EBBA Public Choice
2011: Echo Awards: Most Successful National Act Abroad = Vuoden menestynein artisti/yhtye ulkomailla.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (Arkistoitu – Internet Archive)
The Baseballs MySpacessa
The Baseballs Finland - suomalainen keskustelufoorumi (Arkistoitu – Internet Archive)
The Baseballsin Suomalainen Faniklubi (Arkistoitu – Internet Archive)
The Baseballsin Epävirallinen fanisivusto (Arkistoitu – Internet Archive)
The Baseballs, E-Werk Köln
The Baseballs, 2014
Tiger King: Villi ja vaarallinen tiikeribisnes

| Tiger King |
| --- | --- |

Tyyli:   True Crime  Dokumentti 
Kestoaika:  41–48 min
Pääosissa:   Joe Exotic  Carole Baskin 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  20. maaliskuuta 2020 –  12. huhtikuuta 2020
Tuotantokausia:  1
Jaksoja:  7 + 1 lisäjakso
Tuotanto
Ohjaaja(t):  Rebecca Chaiklin Eric Goode
Aiheesta muualla
Virallinen sivusto
IMDb 
Tiger King: Villi ja vaarallinen tiikeribisnes (eng. Tiger King: Murder, Mayhem and Madness, paremmin tunnettu lyhyemmin Tiger King) on vuonna 2020 ensi-iltansa saanut yhdysvaltalainen true crime dokumenttisarja. Tositapahtumiin perustuva minisarja kertoo entisestä eläintarhan omistajasta, villieläinkouluttajasta ja rikollisesta Joe Exoticista. Dokumentissa seurataan isojen kissaeläinten keräilijöitä ja tarhojen omistajia, sekä villieläintarhojen ylläpidon kulisseissa tapahtuvia rikoksia, draamaa ja juonittelua.
Vastaanotto

Sarja keräsi maailmanlaajuisesti valtavasti huomiota ja se katsottiin yhdysvalloissa 34,3 miljoonaa kertaa ensimmäisen kymmenen päivän sisällä sen julkaisemisesta. Kohusarja nousi katsojaluvuillaan Netflixin kaikkien aikojen toiseksi suosituimmaksi sarjaksi. Tiger Kingin räjähdysmäiseen suosioon saattoi vaikuttaa sarjan julkaisu hetki maaliskuu 2020, jolloin suuri osa maailmasta oli koronaviruspandemian vuoksi karanteenissa ja sisätiloissa.  Sarja räjäytti sosiaalisen median, ja ohjelmasta tehtiin lukuisia meemejä.
Hittisarjaksi kutsuttu Tiger King sai suurimmaksi osaksi ylistystä ja positiivisen vastaanoton, mutta sarjan viimeinen spesiaali jakso kohtasi paljon kritiikkiä. Jaksossa Joel McHale haastattelee sarjassa esiintyneitä ihmisiä videoyhteyden välityksellä.